gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7787, del 20-05-2016 (2016/3520)

Convocatòria d'Assemblea General ordinària.
-------------------------------------------

### Dades del document

Número de DOGV
:   7787

Data del DOGV
:   20-05-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/3520


Organisme emissor
:   Caixa Rural d'Algemesí, SCOOP V. Crèd.

Tipus de document
:   Convocatòria

Convocatòria d'Assemblea General ordinària. [2016/3520]  
En compliment de l'acord adoptat per unanimitat del Consell Rector d'aquesta entitat, en la seua sessió de data 26 d'abril de 2016, i de conformitat amb el legalment i estatutàriament establit, es convoca tots els socis d'aquesta caixa rural per celebrar Assemblea General ordinària el proper dia 9 de juny de 2016, al domicili social situat al carrer de Sant Josep de Calassanç, número 6, d'Algemesí (València), a les 19.30 hores per primera i a les 20.00 hores per segona convocatòria, per tractar els diferents punts del següent  
  
Ordre del dia  
1. Confecció de llista d'assistents i constitució de l'Assemblea.  
2. Informe de la presidència.  
3. Lectura i aprovació, si és procedent, de l'informe de gestió, els comptes anuals l'exercici 2015 i la gestió del Consell Rector.  
4. Proposta i aprovació, si és procedent, d'aplicació de resultats de l'exercici de 2015.  
5. Aprovació, si és procedent, de la liquidació del pressupost d'ingressos i despeses del fons de formació i promoció cooperativa de 2015 i pla d'inversions i despeses per a l'exercici de 2016.  
6. Pròrroga o nomenament d'experts comptables verificadors de comptes independents.  
7. Autoritzacions vàries i aprovació o ratificació, si és procedent, de determinats acords a adoptar o adoptats pel Consell Rector.  
8. Suggeriments i preguntes.  
9. Aprovació de l'acta de la sessió o, si no és possible, designació de dos socis per l'Assemblea per a aquesta aprovació.  
  
Algemesí, 16 de maig de 2016.- El president: José Vte. Torrent Corts.  
  
  
Nota: conforme al que es disposa en els articles 26 i 34 del Decret Legislatiu 2/2015, de 15 de maig, del Consell, pel qual s'aprova el text refós de la Llei de Cooperatives de la Comunitat Valenciana, i en l'article 18 del Reial Decret 84/1993, de 22 de gener, els comptes anuals, l'informe de gestió, l'informe d'auditoria i els altres documents referents a les restants propostes sobre les quals ha de decidir l'Assemblea estaran a la disposició dels socis al portal d'internet www.caixalgemesi.es i al domicili social de l'entitat, situat a Algemesí (València), carrer de Sant Josep de Calassanç, número 6; s'estableix el següent règim de consulta, de dilluns a divendres de 10.00 a 12.00 hores, des de la publicació de la convocatòria de l'Assemblea i fins al dia de la seua celebració. Els socis que ho sol·liciten per escrit tindran dret a rebre de forma immediata i gratuïta còpia de la documentació que se sotmetrà a la consideració de l'Assemblea així com a l'ampliació de tota la informació que consideren necessària en relació als punts de l'ordre del dia.
Diari Oficial de la Generalitat Valenciana


Sumari del DOGV 7738, del 10-03-2016 (2016/1553)

Notificació de la sentència dictada en el judici verbal número 128/2015.
------------------------------------------------------------------------

### Dades del document

Número de DOGV
:   7738

Data del DOGV
:   10-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1553


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació de la sentència dictada en el judici verbal número 128/2015. [2016/1553]  
Procediment: judici verbal 000128/2941-GZ.  
De: Mapfre Familiar, SA.  
Procurador: Miguel Juan Llobell Perles.  
Contra: Evaristo Taura i Seguros Ocaso.  
Procurador: Enrique Gregori Ferrando.  
En aquest procediment de judici verbal, seguit a instàncies de Mapfre Familiar, SA, contra Evaristo Taura, s'ha dictat la sentència que, literalment, és com segueix:  
  
«Dispositiva  
1. Estime en la seua integritat la demanda interposada per Mapfre Familiar, SA.  
2. Condemne Evaristo Taura i Seguros Ocaso a abonar a l'actora la quantitat de 2.214 euros (dos mil dos-cents catorze euros), més els interessos corresponents.  
3. És procedent l'expressa imposició de les costes causades en aquesta instància a la part demandada.  
Aquesta és la meua sentència, de la qual expediu un testimoniatge suficient per a unir-lo a les actuacions que l'han motivada, que pronuncie, mane i firme.  
Notifiqueu aquesta resolució a les parts personades, i advertiu-los que aquesta resolució és ferma, atés que, en contra, no s'hi pot interposar cap recurs.  
Publicació. Aquesta sentència ha sigut donada, llegida i publicada per la magistrada jutgessa que la subscriu el dia d'avui mentre celebrava audiència pública. En done fe».  
  
I atés que el demandat, Evaristo Taura, es troba en parador desconegut, expedisc aquest edicte a fi que li valga de notificació de forma deguda.  
  
Dénia, 3 de març de 2016.- El lletrat de l'Administració de Justícia: Alejandro Martínez García.
Diari Oficial de la Generalitat Valenciana


Sumari del DOGV 7924, del 24-11-2016 (2016/8690)

Notificació de la sentència dictada en el judici verbal número 1092/2014.
-------------------------------------------------------------------------

### Dades del document

Número de DOGV
:   7924

Data del DOGV
:   24-11-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8690


Organisme emissor
:   Jutjat de Primera Instància Número 2 de València

Tipus de document
:   Edicte

Notificació de la sentència dictada en el judici verbal número 1092/2014. [2016/8690]  
En el judici verbal número 1092/2014, seguit a instàncies d'Edifici Cabrera, SL, contra Jianhua Huang, s'ha dictat la sentència que té la dispositiva que, literalment, és com segueix:  
  
«Dispositiva  
Estime la demanda de judici verbal formulada per la procuradora la senyora Guillén Larrea, en nom d'Edifici Cabrera, SL, contra Jianhua Huang, declare resolt el contracte d'arrendament del local siti a València, carrer de Sant Vicent, número 36, local número 1, i condemne el demandat a pagar 11.557,89 euros com a resultat de rendes arrendatícies impagades, més interessos legals i pagament de costes.  
  
Mode d'impugnació: mitjançant un recurs d'apel·lació davant l'Audiència Provincial de València (art. 455 LEC).  
Aquesta és la sentència, que pronuncie, mane i firme.»  
  
I atés que el demandat, Jianhua Huang, es troba en parador desconegut, expedisc aquest edicte perquè s'inserisca en el Diari Oficial de la Generalitat Valenciana, a fi que li valga de notificació de forma legal.  
  
  
València, 10 d'octubre de 2016.- La lletrada de l'Administració de Justícia: Paula Pozo Bouzas.
Diari Oficial de la Generalitat Valenciana


Sumari del DOGV 7796, del 02-06-2016 (2016/4025)

Informació pública del projecte d'ordre per la qual s'aproven les bases reguladores per a la concessió de beques per l'Institut Valencià de Competitivitat Empresarial (IVACE) en matèria d'internacionalització.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7796

Data del DOGV
:   02-06-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/4025


Data del document
:   27-05-2016

Organisme emissor
:   Institut Valencià de Competitivitat Empresarial

Tipus de document
:   Anunci

Descriptors 

:   * cooperació administrativa

Informació pública del projecte d'ordre per la qual s'aproven les bases reguladores per a la concessió de beques per l'Institut Valencià de Competitivitat Empresarial (IVACE) en matèria d'internacionalització. [2016/4025]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius, així com en virtut de les atribucions conferides pel Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), acorde:  
  
Sotmetre al tràmit d'informació pública el projecte d'ordre pel qual s'estableixen les bases reguladores per a la concessió de beques per l'Institut Valencià de Competitivitat Empresarial (IVACE) en matèria d'internacionalització.  
El termini per a la presentació d'al·legacions serà de 15 dies hàbils, comptats a partir de l'endemà de la publicació del present anunci en el Diari Oficial de la Comunitat Valenciana.  
Aquesta norma podrà ser consultada en l'apartat «Relacions amb els ciutadans», d'IVACE Obert (Portal de Transparència) del següent enllaç http://www.ivace.es, així com en l'Institut Valencià de Competitivitat Empresarial (IVACE), siti en la ciutat administrativa 9 d'Octubre, torre 2. carrer de Castán Tobeñas, número 77, 46344 València, en horari de 09.00 a 14.00 hores, de dilluns a divendres.  
Les al·legacions efectuades per les persones o entitats que es consideren interessades han de dirigir-se per escrit a aquest institut en l'adreça abans indicada.  
  
València, 27 de maig de 2016.- La directora general: Júlia Company Sanus.
Diari Oficial de la Generalitat Valenciana


Sumari del DOGV 7772, del 02-05-2016 (2016/2936)

Informació pública del Pla Especial Soterranyes I Fase.
-------------------------------------------------------

### Dades del document

Número de DOGV
:   7772

Data del DOGV
:   02-05-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2936


Data del document
:   20-04-2016

Organisme emissor
:   Ajuntament de Vinaròs

Tipus de document
:   Anunci

Descriptors 

:   * Vinaròs
    * pla d'urbanisme
    * administració local

Informació pública del Pla Especial Soterranyes I Fase. [2016/2936]  
Vist que l'equip redactor Planifica, SL, van elaborar un esborrany del Pla Especial de l'Àmbit Partida Soterranyes i un document inicial estratègic, en els termes establits en l'article 50 de la Llei 5/2014, de 25 de juliol, de la Generalitat, d'ordenació del territori, urbanisme i paisatge (LOTUP), de la Comunitat Valenciana.  
Vist que el Servei d'Avaluació Ambiental Estratègica de la Direcció General, va emetre el document de referència el dia 2 de març de 2011.  
  
Vist que la Direcció General d'Avaluació Ambiental i Territorial, per mitjà d'un escrit de data d'entrada 5 de juny de 2015, reg. rc-11748, requerix amb l'advertència de caducitat, la documentació referida en l'article 54 de la LOTUP.  
Examinada la documentació que l'acompanya, vist l'informe de Secretaria, i de conformitat amb el que estableix l'article 21.1.j de la Llei 7/1985, de 2 d'abril, reguladora de les bases del règim local, resolc:  
   
  
Primer  
Sotmetre la versió inicial del Pla Especial de l'Àmbit Partida Soterranyes, incloent el seu estudi ambiental i territorial estratègic i la resta de documents exigibles per la normativa sectorial, a participació pública i consultes amb les administracions públiques afectades i amb les persones interessades, per mitjà de les accions definides en el pla de participació pública i en els termes establits en l'article 53 Llei 5/2014, de 25 de juliol.  
  
Segon  
Redactar el document de participació pública, en virtut del que disposa l'article 53.6 de la Llei 5/2014, de 25 de juliol.  
  
Vinaròs, 20 d'abril de 2016.- La secretària actal.: Carmen Redó Solanilla. L'alcalde: Enric Pla Vall.
Diari Oficial de la Generalitat Valenciana


Sumari del DOGV 7833, del 21-07-2016 (2016/5194)

Notificació de la sentència dictada en el procediment de guarda i custòdia número 1144/2015.
--------------------------------------------------------------------------------------------

### Dades del document

Número de DOGV
:   7833

Data del DOGV
:   21-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5194


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1144/2015. [2016/5194]  
Família, guarda, custòdia o aliments de fills menors no matrimonials no consensuats número 001144/2015-R  
De: Alicia Gilabert Álvarez.  
Procuradora: Carmen Viñas Alegre.  
Contra: Juan Carlos Silva i Irene Silva Gilabert.  
En aquest procediment, guarda i custòdia contenciosa número 1144/2015, seguit a instàncies d'Alicia Gilabert Álvarez contra Juan Carlos Silva, s'ha dictat la Sentència número 255/2016, de data 2 de maig de 2016, que, literalment, és com segueix:  
  
«Dispositiva  
Estime la demanda interposada per la procuradora dels tribunals Carmen Viñas Alegre, en nom i representació d'Alicia Gilabert Álvarez, contra Juan Carlos Silva i, en conseqüència, dispose les següents mesures definitives:  
1. Atribuïsc la guarda i custòdia de la filla menor, I. S. G., nascuda el 16 de desembre de 2005, a la seua mare, Alicia Gilabert Álvarez, a qui atribuïsc l'exercici exclusiu de la pàtria potestat sobre la seua filla.  
2. No és procedent establir cap règim de visites a favor del progenitor no custodi, el senyor Silva.  
3. El progenitor, el senyor Silva, abonarà en concepte d'aliments per a la seua filla, I., la quantitat de 150 euros/mes, dins dels cinc primers dies de cada mensualitat, en el compte que a aquest efecte designe la progenitora. Aquesta suma s'actualitzarà anualment d'acord amb les variacions que experimente l'índex de preus al consum que publique l'Institut Nacional d'Estadística o organisme que el substituïsca.  
Sense perjudici de la pensió establida, els progenitors abonaran les despeses extraordinàries necessàries de la menor a mitges; i les convenients amb l'acord previ entre les parts o, si no n'hi ha, autorització judicial.  
No cal fer un pronunciament exprés a costes.  
Comuniqueu aquesta resolució a les parts i feu-los saber que no és ferma, i que, en contra, s'hi pot interposar un recurs d'apel·lació en el termini de 20 dies, davant d'aquest jutjat, que haurà de substanciar i resoldre l'Audiència Provincial de València, d'acord amb el que disposen els articles 455 i següents de la Llei d'Enjudiciament Civil.   
  
Així ho pronuncie, mane i firme.»  
  
I atés que el demandat, Juan Carlos Silva, es troba en parador desconegut, expedisc aquest edicte a fi que li valga de notificació de forma deguda.  
  
València, 19 de maig de 2016.- La lletrada de l'Administració de Justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 7749, del 30-03-2016 (2016/1749)

Notificació de la sentència dictada en el procediment ordinari número 1210/2007.
--------------------------------------------------------------------------------

### Dades del document

Número de DOGV
:   7749

Data del DOGV
:   30-03-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1749


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el procediment ordinari número 1210/2007. [2016/1749]  
En aquest procediment ordinari 1210/2007, seguit a instàncies de Jesús Mas Tomás i María Carmen Tomás Verdú contra Antonio Mas Tomás, Vicente Verdú Verdú, hereus de Rafael Cruz Penot i Ana María Martín Peciña, s'ha dictat sentència:  
  
«Sentència número 45/2015, de 23 de febrer de 2015  
Jutjat on els interessats poden tindre coneixement del contingut íntegre de la resolució: Jutjat de Primera Instància número 2 de Benidorm, passeig dels Tolls, s/n, 03056 Benidorm.  
Recurs que s'hi pot interposar: contra aquesta sentència es pot interposar un recurs d'apel·lació davant d'aquest jutjat en el termini de 20 dies.  
I atés que el demandat, hereus d'Ana María Martín Peciña, es troba en parador desconegut, expedisc aquest edicte a fi que li valga de notificació de forma deguda, d'acord amb el que preveu la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades.  
  
D'acord amb la Llei Orgànica 15/1999, de 13 de desembre, de Protecció de Dades de Caràcter Personal, i la resta de legislació vigent en la matèria, les dades contingudes en aquesta resolució/comunicació/compareixença són confidencials i en queda prohibida la transmissió o comunicació pública per qualsevol mitjà o procediment, i han de ser tractades exclusivament per als fins propis de l'Administració de Justícia.»  
  
Benidorm, 17 de febrer de 2017.- La lletrada de l'Administració de Justícia. María Engracia Román Ivorra.
Diari Oficial de la Generalitat Valenciana


Sumari del DOGV 7723, del 18-02-2016 (2016/1075)

RESOLUCIÓ de 12 de febrer de 2016, de la directora general de Formació Professional i Ensenyaments de Règim Especial, per la qual se sotmet a tràmit d'informació pública el projecte d'ordre de la Conselleria d'Educació, Investigació, Cultura i Esport per la qual s'aproven les bases reguladores de la concessió de les subvencions per als programes formatius de qualificació bàsica de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7723

Data del DOGV
:   18-02-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1075


Data del document
:   12-02-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * cooperació administrativa

RESOLUCIÓ de 12 de febrer de 2016, de la directora general de Formació Professional i Ensenyaments de Règim Especial, per la qual se sotmet a tràmit d'informació pública el projecte d'ordre de la Conselleria d'Educació, Investigació, Cultura i Esport per la qual s'aproven les bases reguladores de la concessió de les subvencions per als programes formatius de qualificació bàsica de la Comunitat Valenciana. [2016/1075]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència previst en l'article 52 del Decret 24/2009, de 13 de febrer, del Consell, així com en virtut de les atribucions conferides pel Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
Sotmetre a informació pública per a termini de 15 dies el projecte d'ordre de la Conselleria de Educació, Investigació, Cultura i Esport per la qual s'aproven les bases reguladores de la concessió de les subvencions per als programes formatius de qualificació bàsica de la Comunitat Valenciana.  
El còmput del termini s'iniciarà l'endemà de la publicació de la present resolució en el Diari Oficial de la Comunitat Valenciana.  
  
El projecte normatiu romandrà exposat en els següents llocs:  
  
- Adreça d'internet: http://www.ceice.gva.es/eva/val/pfcb\_ini.htm  
  
- Servei de Gestió de la Formació i Qualificació Professional, avinguda Campanar, 32. 46183 València.  
  
València, 12 de febrer de 2016. La directora general de Formació Professional i Ensenyaments de Règim Especial: Marina Sánchez Costas.
Diari Oficial de la Generalitat Valenciana


Sumari del DOGV 7758, del 12-04-2016 (2016/2311)

Informació pública de l'Acord de 23 de març de 2016, del Ple, relatiu a la declaració de caducitat de l'expedient de resolució d'adjudicació del programa d'actuació integrada de la UE-47 La Sima i de la condició d'agent urbanitzador.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7758

Data del DOGV
:   12-04-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2311


Data del document
:   05-04-2016

Organisme emissor
:   Ajuntament de Llíria

Tipus de document
:   Anunci

Descriptors 

:   * Llíria
    * pla d'urbanisme
    * administració local

Informació pública de l'Acord de 23 de març de 2016, del Ple, relatiu a la declaració de caducitat de l'expedient de resolució d'adjudicació del programa d'actuació integrada de la UE-47 La Sima i de la condició d'agent urbanitzador. [2016/2311]  
El Ple de l'Ajuntament de Llíria, en sessió celebrada el 23 de març de 2016, va acordar:  
  
Primer. Ratificar en tots els seus termes el Decret d'Alcaldia número 860/2016, de 18 de març, relatiu a la declaració de caducitat de l'expedient de resolució d'adjudicació del programa d'actuació integrada de la UE-47 La Sima i de la condició d'agent urbanitzador de la mercantil Urbe Construcciones y Obras Públicas, SL.  
  
Segon. Notificar el present acord als interessats, amb expressió del règim de recursos que, si escau, es poden interposar contra aquest, termini i òrgan davant el qual interposar-los.  
  
Contra el present acte, que posa fi a la via administrativa, podrà interposar, potestativament, i de conformitat amb l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, recurs de reposició en el termini d'un mes, a comptar des de l'endemà de la recepció de la notificació, davant d'aquest mateix òrgan o, si no és possible, interposar recurs contenciós administratiu, en el termini de dos mesos a comptar des de l??endemà de la seua recepció, davant dels jutjats contenciosos administratius, segons el que disposa el número 1r de l'article 8 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga exercitar qualsevol altre que crega convenient.  
  
Llíria, 5 d'abril de 2016.- L'alcalde: Manuel Civera Salvador.